CELEX: 22001D0043
Language: el
Date: 2001-03-30 00:00:00
Title: Απόφαση της Μικτής Επιτροπής του ΕΟX αριθ. 43/2001 της 30ής Μαρτίου 2001 για την τροποποίηση του παραρτήματος VI (Κοινωνικές ασφαλίσεις) της συμφωνίας ΕΟΧ

Avis juridique important

|

22001D0043

Απόφαση της Μικτής Επιτροπής του ΕΟX αριθ. 43/2001 της 30ής Μαρτίου 2001 για την τροποποίηση του παραρτήματος VI (Κοινωνικές ασφαλίσεις) της συμφωνίας ΕΟΧ  

Επίσημη Εφημερίδα αριθ. L 158 της 14/06/2001 σ. 0055 - 0056

Απόφαση της Μικτής Επιτροπής του ΕΟXαριθ. 43/2001της 30ής Μαρτίου 2001για την τροποποίηση του παραρτήματος VI (Κοινωνικές ασφαλίσεις) της συμφωνίας ΕΟΧΗ ΜΙΚΤΗ ΕΠΙΤΡΟΠΗ TOY ΕΟΧ,Έχοντας υπόψη:τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία" και, ιδίως, το άρθρο 98,Εκτιμώντας τα εξής:(1) Το παράρτημα VI της συμφωνίας τροποποιήθηκε με την απόφαση αριθ. 86/2000 της 27ης Οκτωβρίου 2000(1) της Μικτής Επιτροπής ΕΟΧ.(2) Η απόφαση της Διοικητικής επιτροπής των Ευρωπαϊκών Κοινοτήτων για την κοινωνική ασφάλιση των διακινούμενων εργαζομένων αριθ. 176, της 24ης Ιουνίου 1999, όσον αφορά την επιστροφή, από τον αρμόδιο φορέα του κράτους μέλους, του κόστους που προκύπτει κατά την παραμονή σε άλλο κράτος μέλος, σύμφωνα με τη διαδικασία που αναφέρεται στο άρθρο 34 παράγραφος 4 του κανονισμού (ΕΟΚ) αριθ. 574/72 (96/249/ΕΚ)(2) πρέπει να ενσωματωθεί στη συμφωνία.(3) Η απόφαση της Διοικητικής επιτροπής των Ευρωπαϊκών Κοινοτήτων για την κοινωνική ασφάλιση των διακινούμενων εργαζομένων αριθ. 109, η οποία επί του παρόντος έχει ενσωματωθεί στη συμφωνία, αντικαταστάθηκε με την απόφαση αριθ. 175,ΑΠΟΦΑΣΙΖΕΙ:Άρθρο 1Το παράρτημα VI της συμφωνίας τροποποιείται ως εξής:1. Διαγράφεται το κείμενο των σημείων 3.16 (Απόφαση αριθ. 109) και 3.45 (Απόφαση αριθ. 161).2. Μετά το σημείο 3.54 (Απόφαση αριθ. 175), παρεμβάλλεται το ακόλουθο σημείο: "3.55. 32000 D 0582: Απόφαση αριθ. 176, της 24ης Ιουνίου 1999, όσον αφορά την επιστροφή, από τον αρμόδιο φορέα του κράτους μέλους, του κόστους που προκύπτει κατά την παραμονή σε άλλο κράτος μέλος, σύμφωνα με τη διαδικασία που αναφέρεται στο άρθρο 34 παράγραφος 4 του κανονισμού (ΕΟΚ) αριθ. 574/72 (96/249/ΕΚ) (ΕΕ L 243 της 28.9.2000, σ. 42)."Άρθρο 2Τα κείμενα της απόφασης αριθ. 176 στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.Άρθρο 3Η παρούσα απόφαση τίθεται σε ισχύ την 31η Μαρτίου 2001, υπό την προϋπόθεση ότι έχουν πραγματοποιηθεί προς τη Μικτή Επιτροπή ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(3).Άρθρο 4Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 30 Μαρτίου 2001.Για τη Μικτή Επιτροπή ΕΟΧΟ ΠρόεδροςP. Westerlund(1) ΕΕ L 7 της 11.1.2001, σ. 1.(2) ΕΕ L 243 της 28.9.2000, σ. 42.(3) Δεν έχουν αναφερθεί συνταγματικές απαιτήσεις.